На основу члaнa 27 и члана 132  Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), као и Националног стандарда број 5 о начину и поступку уновчења имовине стечајног дужника ("Сл. гласник РС", бр. 62/2018), стечајни управник стечајног дужника
Предузеће за инжењеринг, консалтинг и пројектовање 
SATURN ELECTRIC доо Београд - у стечају
Земун, ул. Инжењера Капуса бр. 6, матични број  20084898
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
ЗА ВРШЕЊЕ ПРОЦЕНЕ ВРЕДНОСТИ НЕПОКРЕТНЕ ИМОВИНЕ
 СТЕЧАЈНОГ ДУЖНИКА  

Предмет је израда процене вредности непокретне имовине стечајног дужника, за сваки објекат појединачно, и то:

1) Процена за непокретност у Земуну, ул. Инжењера капуса бр. 6; 

2) Процена за непокретност у Земуну, ул. Др. Недељка Ерцеговца бр.  39 и

3) Процена за непокретност у Београду, ул. Ситничка бр. 29.
Решењем Привредног суда у Београду  6 Ст 143/2023 од 09.11.2023. године, отворен је поступак стечаја над стечајним дужником Предузеће за инжењеринг, консалтинг и пројектовање SATURN ELECTRIC доо Београд - у стечају, Земун, ул. Инжењера Капуса бр. 6, матични број  20084898, пиб 104056138. 
Правоснажним Решењем Привредног суда у Београду посл.бр. 6 Ст 143/2023 од 08.02.2024. године одлучено је да се поступак стеачаја над стечајним дужником спроведе банкротством.
Сврха процене је да се утврди тржишна вредност предмета процене, у циљу остваривања највеће продајне вредности  имовине стечајног дужника.

Проценитељ је у обавези да по завршетку посла стечајном дужнику као наручиоцу достави детаљан извештај у писаној и електронској форми, који мора да садржи:

· предмет процене односно списак имовине која је предмет процене;
· детаљан опис и техничке карактеристике имовине која је предмет процене;
· правно мишљење у вези са статусом имовине која је предмет процене (на основу расположиве документације);
· опис метода коришћених приликом вршења процене;
· претпоставке и евентуалне ограничавајуће услове при вршењу процене;
· датум процене;
· приликом израде процене проценитељ ће навести имовину која је предмет разлучног и заложног права сваког појединачног повериоца обезбеђеног потраживања, и утврдити учешће ове имовине ( имовине под теретом ) у укупно процењеној вредности имовине;
· закључак у вези целисходности најповољнијег начина продајe са мишљењем о процени целисходности таквог начина уновчења у односу на продају стечајног дужника као правног лица;
· закључак о процењеној вредности имовине стечајног дужника.
Приликом вршења процене потребно је користити оне методе које, у складу са Законом о стечају, Националним стандардом бр. 5, Међународним рачуноводственим стандардима и Међународним стандардима финансијског извештавања, омогућавају исказивање највеће могуће вредности имовине стечајног дужника. 

Понуде се достављају поштом на адресу канцеларије стечајног управника Београд, ул. Кнеза Данила 22/1, или електронски на мејл адресу gdespotovic2016@gmail.com.

Крајњи рок за достављање понуда је 17.09.2024. године.
Понуда треба да садржи:
-
доказе о испуњености услова за вршење процене;
-
рок у којем ће услуга бити извршена;

-
цену за извршену услугу исказану у динарима, са посебно исказаним ПДВ-ом;

-
рок за плаћање цене за извршену услугу.

Критеријум избора најповољнијег понуђача је стручност, референце, понуђена цена  и рок израде процене.
Контакт мејл: gdespotovic2016@gmail.com.

